Publication: Magyar Közlöny
Issue: MK-2002-127 (Year: 2002, Number: 127)
Era: 1990-2004
Section: védelmérõl szóló 1995. évi LXVI. törvény 2. § a)—d) pontjainak hatálya alá tartozó iratanyagot.
Paragraph Index: 435

2. Leltári szám* A segéd- és technikai eszközöknél a leltári szám az „S/” betûjelzésbõl és az azt követõ, egymáshoz kötõjellel („választójellel”) kapcsolódó két számcsoportból áll. Utóbbiak közül az elsõ a sorszám, amely 1-tõl kezdve mindvégig folyamatosan növekszik, növekedését a leltárkönyv kötelezõ év végi lezárása sem befolyásolja. A második számcsoport a leltározás teljes évszáma. Például: S/139-2002. (Amennyiben ez az év végi utolsó tétel száma, a következõ év az S/140-2003. jelzéssel kezdõdik.) A nyilvántartásba vételnek haladéktalanul követnie kell a tárgy megszerzését. A leltári számnak a leltárba vett darabon történõ elhelyezésére az I. fejezetben e rovatnál írott szabályok vonatkoznak.

Source: https://magyarkozlony.hu/hivatalos-lapok/f704f2a6174736fa277f7b38836e74fff1df11ff/dokumentumok/00187a2030ce29e7a309266e1e41a495c69fcc25/letoltes